সালাহ উদ্দিন নানুপুরী
সালাহ উদ্দিন নানুপুরী হলেন একজন বিশিষ্ট বাংলাদেশি ইসলাম ধর্মীয় পণ্ডিত, আধ্যাত্মিক ও সাংগঠনিক ব্যক্তিত্ব। কর্মজীবনে তিনি চট্টগ্রামের ফটিকছড়িস্থ জামিয়া ইসলামিয়া ওবাইদিয়া নানুপুরের মহাপরিচালক। তিনি হেফাজতে ইসলাম বাংলাদেশের কেন্দ্রীয় কমিটির সদস্য এবং দারুল উলুম হাটহাজারীর শুরা কমিটির সদস্য। এছাড়াও তিনি সমাজকল্যাণমূলক সংস্থা আল মানাহিল ওয়ালফেয়ার বাংলাদেশের প্রধান পৃষ্ঠপোষক।